पंडेर | कंजर कॉलोनी में ग्राम स्वराज योजना लागू की गई। समीक्षा के लिए सांसद सुभाष बहेड़िया यहां पहुंचे। सांसद बहेड़िया कंजर कॉलोनी के घर-घर पहुंचे। समाजसेवी ज्ञानमल कंजर के घर सांसद ने खाना खाया। राधा देवी ने सांसद को खाना खिलाया। पंडेर सरपंच विमल कुमार कंजर ने सांसद बहेड़िया का स्वागत किया। इस दौरान जहाजपुर प्रधान शिवजीराम मीणा, उप प्रधान अंजनी कुमार शर्मा, पूर्व नगरपालिका अध्यक्ष राजकुमार आंचलिया, उप सरपंच शिवप्रकाश कंजर, दिलीप शुक्ल आदि मौजूद थे।